Source: https://www.krakovany.sk/?p=32354
Timestamp: 2019-10-19 10:36:22+00:00
Document Index: 8497105

Matched Legal Cases: ['§14', '§14', '§9', '§ 14', '§ 14', '§9']

Zápisnica z rokovania obecného zastupiteľstva 06/2018 | Obec Krakovany
Zápisnica z rokovania obecného zastupiteľstva 06/2018
Zápisnica zo zasadnutia Obecného zastupiteľstva v Krakovanoch konaného dňa 28. septembra 2018 v zasadačke OcÚ Krakovany
Rozpočtové opatrenie č.3/2018, č.4/2018
Vysporiadanie pozemkov s Júliou Hornákovou
Zrušenie členstva v Klastri cestovného ruchu
Zasadnutie OZ v Krakovanoch otvoril starosta obce PhDr. František Klinovský. Privítal prítomných poslancov obecného zastupiteľstva. Zo zasadnutia sa ospravedlnila poslankyňa Daniela Piscová. Starosta obce predložil návrh programu zasadnutia
K predloženému programu poslanci nemali žiadne pripomienky. Starosta obce dal za program hlasovať. Hlasovaním za:.8, proti:0, zdržal sa hlasovania:0, nehlasoval:0 bol program zasadnutia obecného zastupiteľstva schválený.
Za overovateľov zápisnice zo zasadnutia OZ starosta navrhol poslancov Pavla Klinovského a Tibora Šurína. Poslanci tento návrh hlasovaním za: 7, proti:0, zdržal sa hlasovania:1 (Klinovský P.), nehlasoval:0, schválili.
Starosta obce vykonal kontrolu uznesení č. 43/5/2018-50/5/2018 zo dňa 10. augusta 2018.
Overovateľov zápisnice Mgr. Juraj Filo a Ľuboš Sucháň – podané
Kontrolu uznesení č. 33/4/2018-42/4/2018 zo dňa 28.6.2018 – podané
B/ Počet poslancov obecného zastupiteľstva pre volebné obdobie 2018-2022 – deväť – podané
Rozsah výkonu funkcie starostu na funkčné obdobie 2018-2022 – plný úväzok – podané
A rozšírenie verejnej kanalizácie, lokalita Strážovské Záhumenice, stoka AB-1, AB-1-1, ktorá bola zrealizované na pozemkoch p.č. 649/10,649/9, 649/8, 649/7, 649/6, 649/5, 629/4, 612, v k.ú. Stráže. spoločnosti TAVOS a.s. Piešťany – podané
Informácie starostu o potrebe zakúpenie traktora pre účely obce – podané.
Filo – zberné nádoby na sklo, tetrapak na Južnej ulici- podané
K bodu č. 4 – Rozpočtové opatrenie č.3/2018 a 4/2018
Rozpočtové opatrenie č.3/2018 vypracovala a predložila v súlade s ods. 2 písmenom a), b) a c) §14 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov Ing. Slávka Kotulová. Jedná sa o presun rozpočtových prostriedkov v rámci schváleného rozpočtu, pričom sa nemenia celkové príjmy a celkové výdavky. Celková čiastka rozpočtu je 1 308 477,39 €
bežný – bez zmeny,
kapitálový – znižuje o 150 000 €,
finančné operácie – zvyšujú o 150 000 €.
kapitálový – bez zmeny,
finančné operácie– bez zmeny.
Zdôvodnenie: Príjem z predaja pozemkov vo výške 150 000€ nebol k dnešnému dňu zrealizovaný a do konca roka ani s veľkou pravdepodobnosťou nebude. Z uvedeného dôvodu je potrebné schváliť čerpanie – prevod z rezervného fondu v takej istej výške 150 000€.
Rozpis jednotlivých položiek čerpania rezervného fondu je nasledovný v €:
Rekonštrukcia chodníka Školská ul. 90 000,–
Realizácia nových stavieb – Zberný dvor TKO (spoluúčasť) 15 900,–
Rekonštrukcia MK Ulica k Spúšťu 15 000,–
Rekonštrukcia MK k ČOV (iba časť) 14 100,–
Rekonštrukcia a modernizácia autobusových zastávok 15 000,–
K predloženému návrhu poslanci nemali žiadne pripomienky. Starosta obce dal hlasovať najskôr za zmenu rozpočtu rozpočtovým opatrením č.3/2018. Hlasovaním za: 8, proti:0, zdržal sa hlasovania:0, nehlasoval:0, bolo rozpočtové opatrenie č. 3/2018 schválené.
Ako druhé poslanci hlasovali za použitie rezervného fondu podľa predloženého rozpisu. Hlasovaním za: 8, proti:0, zdržal sa hlasovania:0, nehlasoval:0, bolo použitie rezervného fondu schválené.
Rozpočtové opatrenie č. 4/2018 vypracovala Ing. Slávka Kotulová v súlade s ods. 2 písmenom a), b) a c) §14 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov – povolené prekročenie výdavkov pri dosiahnutí vyšších príjmov, presun a viazanie rozpočtových prostriedkov. Rozpočtovým opatrením sa rozpočet zvyšuje v príjmových aj výdavkových položkách o 45 886,23 na sumu 1 354 363,62 €.
bežný – zvyšuje o 45 711,23 €
kapitálový – zvyšuje o 175 €,
finančné operácie – bez zmeny.
bežný – zvyšuje o 48 787,23 €
kapitálový – znižuje o 2 901 €,
Jednotlivé položky vysvetlila kontrolórka Ing. Elena Podmaková. K predloženému návrhu poslanci nemali žiadne pripomienky. Starosta obce dal hlasovať. Hlasovaním za:8, proti:0, zdržal sa hlasovania:0, nehlasoval:0, bolo rozpočtové opatrenie č. 4/2018 schválené.
K bodu č. 5 – Vysporiadanie pozemkov s Júliou Hornákovou
Starosta obce predložil poslancom návrh zmluvy na vysporiadanie pozemkov s pani Júliou Hornákovou. Časť garáže vo dvore má totiž postavené na obecnom pozemku. Táto skutočnosť sa zistila pri zameriavaní záhrady zariadenia opatrovateľskej služby. Predbežný súhlas na odpredaj časti tohto pozemku už obecné zastupiteľstvo schválili uznesením č. 20/2/2018 dňa 13. apríla 2018 „C“ nasledovne. Parcela č. 107/1 – zastavané plochy a nádvorie o výmere 265 m2, p.č. 107/6 – zastavané plochy a nádvorie o výmere 19 m2, p.č. 107/7 – zastavané plochy a nádvorie o výmere 17 m2, a p.č. 107/8 – zastavané plochy a nádvorie o výmere 15m2. Predmetom predaja sa stali parcely 107/6 – zastavané plochy a nádvorie o výmere 19 m2, p.č. 107/7 – zastavané plochy a nádvorie o výmere 17 m2, a p.č. 107/8 – zastavané plochy a nádvorie o výmere 15 m2 čo spolu predstavuje 51 m2. Pri predaji sa bude postupovať v zmysle zákona č. 138/1991 podľa §9a) ods. 8, písm. b) pozemok zastavaný stavbou vo vlastníctve nadobúdateľa, vrátane priľahlej plochy, ktorá svojím umiestnením a využitím tvorí neoddeliteľný celok so stavbou. Náklady spojené s vypracovaním geometrického plánu a Kúpnopredajnej zmluvy budú hradené na polovicu. K predloženému návrhu poslanci nemali žiadne pripomienky. Starosta obce dal hlasovať. Hlasovaním za:8, proti:0, zdržal sa hlasovania:0, nehlasoval:0, bol odpredaj parciel registra „C“ 107/6, 107/7, 107/8- zastavané plochy a nádvorie o celkovej výmere 51 m2 schválený.
Na cene za ktorú sa budú uvedené parcely predávať sa poslanci dohodli ako vo všetkých ostatných prípadoch na cene 7,00 eur za m2. Za dohodnutú cenu dal starosta hlasovať. Hlasovaním za:8, proti:0, zdržal sa hlasovania:0 nehlasoval:0, bola cena 7,00 eur/m2 za odpredaj parciel registra „C“ 107/6, 107/7, 107/8- zastavané plochy a nádvorie o celkovej výmere 51 m2 čo predstavuje 357,00 eur schválená.
K bodu č. 6 – Zrušenie členstva v Klastri cestovného ruchu
Starosta obce predložil poslancom požiadavku na odsúhlasenie zrušenia členstva v združení- Klaster cestovného ruchu trnavského samosprávneho kraja. Toto združenie bolo založené ešte za vedenia predchádzajúceho župana Ing. Tibora Mikuša a neprinieslo očakávané výsledky pre jednotlivých členov, terajší župan Ing. Jozef Viskupič uvažuje o jeho zrušení. Odchodom z uvedeného združenia obec ušetrí 1000,- eur, členského, ktoré ročne obec platila združeniu. Poslanci s predloženým návrhom súhlasili. Starosta obce dal hlasovať. Hlasovanímza:8, proti:0, zdržal sa hlasovania:0, nehlasoval:0, bolo zrušenia členstva v klastri cestovného ruchu schválené.
Plán činnosti HK na 2 polrok 2018
Kontrolórka obce predložila poslancom na schválenie plán kontrolnej činnosti na 2. polrok 2018. Tento plán bol doručovaný elektronicky ako dodatočný materiál, preto sa už na zasadnutí nečítal. K predloženému plánu činnosti poslanci nemali pripomienky. Starosta obce dal hlasovať. Hlasovaním za:8, proti:0, zdržal sa hlasovania:0, nehlasoval:0 bol plán kontrolnej činnosti kontrolóra obce na 2. polrok 2018 schválený.
Výkup pozemkov pod sochu Svätej trojice.
Obec Krakovany požiadala Pamiatkový úrad Slovenskej republiky o zápis súsošia Najsvätejšej trojice do registra národných kultúrnych pamiatok. Súsošie sa nachádza v katastrálnom území Stráže na parcele registra „E“, p.č. 327/1- orná pôda. Vlastníkmi uvedenej parcely sú Vojtech Hornák a Mária Michalíková, rod. Hornáková. Aby mohlo dôjsť k zápisu súsošia do registra národných kultúrnych pamiatok, obec dala vyhotoviť Geometrický plán na odčlenenie časti parcely na ktorej je súsošie postavené a požiadala vlastníkov pána Vojtecha Hornáka a pani Máriu Michalíkovú o odpredaj novovytvorenej parcely na základe vytvoreného geometrického plánu. Starosta obce prečítal poslancom list, v ktorom sa vlastníci vyjadrili, že súhlasia s odpredajom novovzniknutej parcely registra „C“ p.č. 332/6 ostatné plochy o výmere 140m2 za cenu 1,00 euro/m2, s podmienkou, že náklady spojené s vypracovaním kúpnej zmluvy a návrhom na vklad do katastra nehnuteľnosti bude hradiť kupujúci.
Poslanci s uvedeným výkupom novovzniknutej parcely pod súsoším Najsvätejšej trojice v k.ú. Stráže za navrhnutú cenu súhlasili. Starosta obce dal hlasovať. Hlasovaním za:7, proti:0, zdržal sa hlasovania:0, nehlsoval:1 (Štefanka), bola kúpa pozemku pod súsošie najsvätejšej trojice v k.ú. Stráže od pána Vojtech Hornáka pani Márie Michalíkovej, rod. Hornákovej za cenu 1,00 euro/m2, čo celkom predstavuje 140,- eur schválená.
Štefan Hornák a manželka Denisa podali odvolanie voči zamietnutiu žiadosti. Žiadali o odkúpenie pozemku p.č. 293/15 o výmere 29 m2, kde im bola doručené zamietavé stanovisko Uznesenie č. 40/4/2018 zo dňa 28. júna 2018. Svoje odvolanie odôvodňujú, že na vytvorenej parcele sa nenachádzajú žiadne inžinierske siete ktoré by mohli byť dôvodom na neodpredanie. Nachádza sa tam vodovodná šachta, elektrická prípojka a žumpa patriaca k ich domu. Starosta obce poslancom vysvetlil, že Uznesenie obecného zastupiteľstva nespadá pod správne konanie a preto nie je voči nemu možné podať odvolanie. Manželia Hornákoví si opätovne môžu podať žiadosť po šiestich mesiacoch. V tomto zmysle bude zaslaná aj odpoveď na uvedené odvolanie.
Hlasovaním za.8, proti:0, zdržal sa hlasovania:0, nehlasoval:0, poslanci informáciu starostu zobrali na vedomie.
Mgr. Juraj Filo – umiestniť dopravné zrkadlo pri detskom ihrisku, lebo pri výjazde z Námestia sv. Floriána je veľmi zlý výhľad na Južnú ulicu.
Uznesenia ZO ZASADNUTIA OBECNÉHO ZASTUPITEĽSTVA v Krakovanoch prijaté dňa 28. septembra 2018
Uznesenie č. 51/6/2018
Rozpočtové opatrenie č.3/2018 a č.4/2018
Prítomných: 8 (Filo, Jurda, Klinovský, Radoský, Suchá, Štefanka, Šurín, Urban)
Za:8 (Filo, Jurda, Klinovský, Radoský, Suchá, Štefanka, Šurín, Urban)
Uznesenie č. 52/6/2018
Overovateľov zápisnice Pavla Klinovského a Tibora Šurína
Uznesenie č 53/6/2018
Kontrolu uznesení č. 43/5/2018-50/5/2018 zo dňa 10. augusta 2018
Prítomných:8 (Filo, Jurda, Klinovský, Radoský, Suchá, Štefanka, Šurín, Urban)
Za: 8 (Filo, Jurda, Klinovský, Radoský, Suchá, Štefanka, Šurín, Urban)
K bodu č. 4 – Rozpočtové opatrenie č. 3/2018, č.4/2018
Uznesenie č. 54/6/2018
zmenu rozpočtu rozpočtovým opatrením č.3/2018 v zmysle ustanovenia § 14 ods. 2, písm. a), Zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov znení neskorších predpisov podľa priloženého návrhu.
Uznesenie č. 55/6/2018
použitie rezervného fondu vo výške 150 000 € na obstaranie dlhodobého majetku.
V prípade nezrealizovania týchto investičných akcií v plnej výške, budú prostriedky rezervného fondu, v prípade potreby, použité aj na iné kapitálové položky schválené v rozpočte.
Uznesenie č. 56/6/2018
zmenu rozpočtu rozpočtovým opatrením č.4/2018 v zmysle ustanovenia § 14 ods. 2, písm. a), b) a c) Zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov znení neskorších predpisov podľa priloženého návrhu.
Rozpočet rok 2018 Návrh na 4. zmenu 4. zmena
Bežné príjmy 913 349 +45 711,23 1 006 251,23
Kapitálové príjmy 150 000 +175 178 940,50
Finančné operácie 0 0 169 171,89
Príjmy spolu 1 063 349 +45 886,23 1 354 363,62
Bežné výdavky 869 349 +48 787,23 973 609,12
Kapitálové výdavky 194 000 -2 901 380 754,50
Výdavky spolu 1 063 349 +45 886,23 1 354 363,62
Uznesenie č. 57/6/2018
Odpredaj pozemkov podľa GP č.163/2018 na základe ktorého bolo z p.č. 107/1 odčlenené nové parcely registra „C“ p.č.107/6 – zastavané plochy a nádvorie o výmere 19 m2, p.č. 107/7 – zastavané plochy a nádvorie o výmere 17 m2, a p.č. 107/8 – zastavané plochy a nádvorie o výmere 15 m2 čo spolu predstavuje 51 m2, Júlii Hornákovej rod. Klčovej, Dolná ulica 71/21, Krakovany.
Postupovať sa bude v zmysle zákona č. 138/1991 podľa §9a) ods. 8, písm. b) pozemok zastavaný stavbou vo vlastníctve nadobúdateľa, vrátane priľahlej plochy, ktorá svojím umiestnením a využitím tvorí neoddeliteľný celok so stavbou.
Náklady spojené s prevodom nehnuteľnosti budú hradené na polovicu.
Uznesenie č. 58/6/2018
Cenu 7,00 eur/m2 za odpredaj parciel registra „C“ 107/6, 107/7, 107/8- zastavané plochy a nádvorie o celkovej výmere 51 m2 čo predstavuje 357,00 eur Júlii Hornákovej rod. Klčovej, Dolná ulica 71/21, Krakovany.
K bodu č. 6- Zrušenie členstva v Klastri cestovného ruchu
Uznesenie č. 59/6/2018
Zrušenie členstva obce Krakovany v Klastri regionálneho rozvoja cestovného ruchu z dôvodu netransparentného využívania finančných prostriedkov.
Uznesenie č. 60/6/2018
Plán kontrolnej činnosti kontrolóra obce Krakovany na 2 polrok 2018
Uznesenie č. 61/6/2018
Výkup pozemkov podľa GP č.357/2017 ktorý vyhotovila Geodetická kancelária Romana Klču, úradne overila Ing. Eva Gonová pod č. 337/2017, pod č. 844/17 na Okresnom úrade v Piešťanoch, katastrálnom odbore) na oddelenie a určenie vlastníckych práv k novovytvorenej parcele č. 332/6 – ostatná plocha o výmere 140 m2 od vlastníkov Márie Michalíkovej a Vojtecha Hornáka za cenu 1,00 €/m2, čo predstavuje celkom 140,00 eur. Náklady spojené s prevodom nehnuteľnosti hradí kupujúci.
Za: 7 (Filo, Jurda, Klinovský, Radoský, Suchá, Šurín, Urban)
Nehlasoval:1 (Štefanka)
Uznesenie č. 62/6/2018
Informáciu starostu po odvolaní Štefana Hornáka a Denise Hornákovej na Uznesenie OZ č. 40/4/2018 zo dňa 28. júna 2018.
V Krakovanoch 28. septembra 2018
16. októbra 2018 in Zápisnice	by Juraj Filo
Foto: Týždeň zdravej výživy v MŠ
01 Dní 01 Hodín 24 Minút 13 Sekúnd